Diari Oficial de la Generalitat Valenciana


Sumari del DOGV 2839, del 02-10-1996 (1996/839410)

RESOLUCIÓ de 2 de setembre de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 22 de juliol de 1996 i que fa referència a l'aprovació definitiva de la modificació puntual núm. 1 del pla parcial del sector «Río Park»» del municipi de Mutxamel.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839410


Data del document
:   02-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 2 de setembre de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 22 de juliol de 1996 i que fa referència a l'aprovació definitiva de la modificació puntual núm. 1 del pla parcial del sector «Río Park»» del municipi de Mutxamel.   
La Comissió Territorial d'Urbanisme, en sessió celebrada el dia 22 de juliol de 1996, va adoptar el següent acord:=  
«Vist l'expedient de referència i segons els següents  
Antecedents de fet  
Primer. L'ajuntament, en sessió plenària de 26 de març de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 23 de gener de 1996 i en un dels diaris de major difusió provincial el 13 de desembre de 1995, i no es va presentar cap al·legació.  
Segon. La documentació està integrada per memòria informativa i justificativa i plànols d'informació i d'ordenació detallada.  
Tercer. Aquest expedient té com a objecte reajustar els aprofitaments de determinats terrenys ubicats en les dites «Etapes H i G», mitjançant la modificació de l'àmbit de les respectives qualificacions d'ús «residencial tipus A» i «comercial», per a compensar les respectives quanties d'edificabilitat de forma equilibrada entre ambdues actuacions «H» i «G».  
El pla parcial del sector va ser aprovat definitivament en data 16 de novembre de 1973, amb anterioritat a les normes subsidiàries en vigor, i se'n va iniciar l'execució cap a 1980. En l'actualitat es troba constituïda la Junta de Compensació del Sector, que als efectes d'execució del planejament ostenta el caràcter legal d'agent urbanitzador per a cada unitat d'execució o «etapa» (si poden considerar-se anàlogues) segons la disposició transitòria quarta, apt. 2.A, LRAU.  
Quart. Es justifica la modificació proposada per motius d'adaptació de les determinacions gràfiques del planejament aprovat a la realitat física dels terrenys, sempre que dues parcel·les incloses en la unitat d'execució «H» (núm. 498 i 499) envaeixen el terreny destinat a zona comercial, resultant inedificables si es manté l'ordenació original.  
S'efectua un transvasament de dotacions comercials entre les unitats d'execució H i G, compensant-se entre ambdues la superfície destinada a edificació principal i a equipament del pla parcial i quedant invariable l'aprofitament residencial (tipus A, B i C) i el nombre de parcel·les edificables.  
Consideracions tecnicojurídiques  
Primera. La tramitació efectuada per l'ajuntament s'estima correcta segons el que preveuen els articles 46, 47, 52 i que concorden amb la LRAU, per remissió des de l'art. 55.1 d'aquesta llei.  
Segona. La documentació s'estima completa d'acord amb l'article 27.1, 28.2 , 54.2 i concorden amb la Llei 6/1994, de 15 de novembre, de la Generalitat Valenciana, reguladora d'Activitat Urbanística i 97 del Reglament de Planejament, quan resulte d'aplicació al contingut de la proposta.  
Tercera. Les determinacions d'aquest expedient es consideren en línies generals correctes, per això no existeixen obstacles a la seua aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta. La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, i articles 9 i 10 del Reglament dels òrgans Urbanístics de la Generalitat Valenciana aprovat per Decret 77/96, de 16 d'abril del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda  
Primer  
Aprovar definitivament la modificació puntual núm. 1 del pla parcial del sector «Río Park» del municipi de Mutxamel.  
Segon  
Publicar íntegrament aquest acord aprovador en el Diari Oficial de la Generalitat Valenciana a efectes de la immediata entrada en vigor, d'acord amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Tal publicació n'excusa la notificació individualitzada.  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels òrgans urbanístics de la Generalitat Valenciana».  
Alacant, 2 de setembre de 1996.- El president de la Comissió Territorial d'Urbanisme: Fernando Modrego Caballero.